* રાત્રિના અગિયાર વાગ્યે અહીં હિમાલયમાં આવા અંતરિયાળ સ્થાને આવે પણ કોણ ? અમે અંધકારમાં મુક્તેશ્વરની પગદંડી શોધવા ફાંફાં મારીએ છીએ, પણ પગદંડી મળતી નથી. વૃક્ષોના સૂકાં પાનના થરમાં પગદંડી દટાઈ ગઈ હોય તેમ લાગે છે. – જીવન સંધ્યાએ આપણે પણ શ્રી મુક્તેશ્વરના દર્શન કરીને મુક્ત થવા ઈચ્છીએ છીએ અને અંધકારમાં પગદંડી શોધવા ફાંફાં મારીએ છીએ. પણ અનેક વાસનાઓના બીજમાંથી ઊગી નીકળેલા આપણાં સારા-નરસા કર્મો રૂપી વૃક્ષોમાંથી ખરેલા ચિંતા રુપી પર્ણોમાં આ શ્રેયની પગદંડી દટાઈ જાય છે.